# A ceruza és a radír*színes magyar animációs film, 1960, 9 perc*

rendező: Macskássy Gyula, Várnai György

Ajánlott korosztály: 1–4. évfolyam

**Tantárgyi kapcsolatok:** vizuális kultúra, digitális kultúra, etika

**A film kapcsán feldolgozható témák:**

* rajzolás, rajzfilmkészítés
* együttműködés
* megértés
* barátság
* harag, nézeteltérés
* kibékülés
* problémamegoldás
* önreflexió

**Feldolgozást segítő kérdések**

* Mit tudsz a rajzfilmkészítésről?
* Mit tudsz a filmszalagról?
* Ismersz még olyan animációs párosokat, akik folyton versengenek egymással?
* Milyen tulajdonságokat tudnál mondani a két főszereplőre?
* Kivel azonosultál jobban, a radírral vagy a ceruzával?
* Hogyan oldottad volna meg ezt a szituációt, amiben a film szereplői voltak?
* Hogyan oldasz meg egy veszekedést a barátoddal?
* Be szoktad látni, ha hibáztál? Mit érzel olyankor?
* Miért veszekszünk valakivel?
* Miért jó, ha együttműködünk másokkal?
* Ha a barátaid veszekednek, hogy tudsz nekik segíteni a kibékülésben?

**Feladatok**

* Játsszatok el egy vitát és annak megoldását, megoldásait!
* Játsszátok el kettesével: egyikőtök ceruzával rajzol, a másik radírral radíroz, majd cseréljetek. Mit tapasztaltatok, milyenek voltatok egymással?
* Találjatok ki párbeszédet a filmhez, és játsszátok el úgy, hogy valaki a radír és valaki a ceruza!
* Mi van a tolltartódban? Hogy tudsz rendet tartani benne? Rajzold le a tolltartód kis lakóit!